
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanţe și bănci
    
	                          Bucureşti, 13.02.2014
                          Nr. 4c-2/785
                          PL-x 638/2013




BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modficarea și completarea unor acte normative, trimis spre dezbatere în fond, cu adresa nr. PL-x 638 din 16 decembrie 2013, înregistrată sub nr. 4c-2/785 din 17 decembrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE
        Gheorghe Dragomir

RAPORT 
asupra propunerii legislative pentru modficarea și completarea unor acte normative 
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond cu propunerea legislativă pentru modficarea și completarea unor acte normative, trimis cu adresa nr. PL-x 638 din 16 decembrie 2013, înregistrată sub nr. 4c-2/785 din 17 decembrie 2013.
Conform prevederilor art. 75 alin. (1) din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 10 decembrie 2013. 

La întocmirea prezentului raport s-au avut în vedere  avizul favorabil al Consiliului Legislativ și punctul de vedere negativ al Guvernului. 
Propunerea legislativă are ca obiect de reglementare modificarea prevederilor Legii nr.571/2003 privind Codul fiscal cu modificările şi completările ulterioare, precum şi pe cele ale Ordonanţei de urgenţă a Guvernului nr. 77/2009 privind organizarea şi exploatarea jocurilor de noroc, cu modificările şi completările ulterioare, în sensul:
· reglementării pieţei pentru jocurile de noroc din segmentul on-line şi aplicării unui sistem de impozitare bazat pe câştigurile brute şi nu pe mize/venituri totale;
· includerii în categoria jocurilor de noroc a pariurilor în contra partidă (bursa de pariuri - betting exchange);
· impozitării trimestriale a câştigurilor din jocurile de noroc ca diferenţă dintre câştigurile realizate şi pierderile corespunzătoare.
 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 11 februarie 2014.
Din totalul de 32 de membri ai Comisiei pentru buget, finanţe şi bănci au fost prezenţi la dezbateri 29 deputaţi.
La dezbaterea acestei propuneri legislative a fost prezent, în calitate de invitat, domnul Dan Manolescu – secretar de stat la Ministerul Finanţelor Publice.
În urma examinării inițiativei legislative şi a opiniilor exprimate, membrii Comisiei au hotărât, în unanimitate, să înainteze plenului Camerei Deputaților un raport de respingere, deoarece propunerile inițiatorilor pot avea ca efect diminuarea  veniturilor bugetare. 
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                                       SECRETAR                     

                Gheorghe DRAGOMIR                                       Mihai-Aurel DONŢU
Consilier parlamentar

